የኮሮና ቫይረስ ያለባቸው ታካሚዎችን የሚከታተሉ ሐኪሞች የልምድ መለዋወጫ መተግበሪያ መሥራቱን አንድ ወጣት ገለጸ፡፡
ባሕር ዳር፡ መጋቢት 21/2012 ዓ.ም (አብመድ) በአማራ ክልል በኮሮና ወረርሽኝ መከላከል ላይ ሐኪሞችን ልምድ የሚያለዋውጥ እና የሟቾችን ቁጥር ለመቀነስ የሚረዳ አዲስ መተግበሪያ ተፈጠረ፡፡ለዓለማችን እንግዳ ሆኖ እያስጨነቀ ያለው የኮሮና ወረርሽኝን ለመከላከል ከዓለማቀፍ እስከ ሀገር ውስጥ ስለበሽታው ሙሉ መረጃ እና አጠቃላይ ስለሚደረገው ሕክምና ዓይነት በእርግጠኝነት መናገር በማይቻልበት በዚህ የችግር ወቅት የሕክምና ባለሙያዎች ሰዎችን እንዴት እንደሚረዱ ከፍተኛ መደናገር ውስጥ ገብተዋል፡፡በዚህም ሂደት የበለጸጉ ሀገራት ለታካሚዎቻቸው ዕርዳታ በሚያደርጉበት ጊዜ በርግጠኝነት በሙሉ ልብ ታካሚዎቻቸውን ሲረዱ አይስተዋልም፤ በዚህም ምክንያት የታካሚዎች ሞት እየጨመረ መጥቷል፡፡በአማራ ክልል በሽታው ከመከሰቱ በፊት የሕክምና ባለሙያዎች በበሽታው የተያዙትን እንዴት ሊረዱ እንደሚችሉ ሲወያዩ ጭንቀት ውስጥ መውደቃቸውን የተመለከተው አንድ ወጣት ለዚህ ችግር መፍትሔ የሚሰጥ እና ልምድ ሊያለዋውጥ የሚችል አዲስ የሕከምና ባለሙያዎች ልምድ ማለዋወጫ መተግበሪያን ይፋ አድርጓል፡፡ይህን የልምድ ማለዋወጫ መተግበሪያ ‘‘ሜዲካል ዶክተር ኢንፎርሜሽን ኤክስቸንጅ ፕላት ፎርም’’ በሚል ተሰይሟል፡፡